Petro Trenorciensi Abbati, hujus nominis primo, eadem  iisdem ferè verbis concesserat Paschalis Papa II. cum Symbolo, Verbo Domini cœli firmati sunt: datâ bullâ Laterani, per manum Johannis sanctæ Romanæ Ecclesiæ Diaconi Cardinalis, VIII. Kalendas Maii, Indictione XIII. Incarnationis dominicæ anno M. C. VI. Pontificatus quoque Domini Paschalis II. Papæ sexto. Ubi ostendit Indictio annum 1105. æræ Dionysianæ à Christi Natali deductæ, quam hujus diplomatis calculus novem mensibus antevertit. Sicut  in Calixti II. bullâ, Indictio XII. 6. Kal. Maii, annum prodit æræ vulgaris 1119. non qui adscriptus est 1120.